B4-0154/97

Ψήφισμα σχετικά με τις παγίδες με σιαγόνες

Το Ευρωπαϊκό Κοινοβούλιο,

- έχοντας υπόψη τον κανονισμό (EOK) 3254/91 ((ΕΕ L 308 της 9.11.1991, σελ. 1)) για την απαγόρευση της χρήσης παγίδων με σιαγόνες και της εισόδου στην Κοινότητα γουνών και μεταποιημένων προϊόντων από ορισμένα είδη άγριων ζώων καταγωγής χωρών όπου συλλαμβάνονται με παγίδες με σιαγόνες ή με μεθόδους που δεν είναι σύμφωνες με τα διεθνώς συμφωνηθέντα πρότυπα μη βάναυσης παγίδευσης,

- έχοντας υπόψη τον κανονισμό (ΕΟΚ) 1771/94 ((ΕΕ L 184 της 20.7.1994, σελ. 3)) με τον οποίο προβλέπονται διατάξεις για την εισαγωγή στην Κοινότητα γούνας καθώς και μεταποιημένων προϊόντων από ορισμένα είδη άγριων ζώων,

Α. λαμβάνοντας υπόψη ότι το άρθρο 3(1) του κανονισμού (ΕΟΚ) 3254/91 ορίζει ότι η εισαγωγή στην Κοινότητα γουνών από είδη ζώων που απαριθμούνται στο Παράρτημα Ι του εν λόγω κανονισμού απαγορεύεται από 1ης Ιανουαρίου 1995 εκτός εάν ακολουθούνται διεθνώς συμφωνηθέντα πρότυπα μη βάναυσης παγίδευσης και λαμβάνοντας υπόψη ότι ο κανονισμός (ΕΟΚ) 1771/94 μεταθέτει αυτή την ημερομηνία στην 1η Ιανουαρίου 1996,

Β. λαμβάνοντας υπόψη ότι η Επιτροπή δεν έχει υποβάλει τα εκτελεστικά μέτρα που προβλέπονται στο άρθρο 3(1) του κανονισμού (ΕΟΚ) 3254/91,

Γ. λαμβάνοντας υπόψη ότι το Ευρωπαϊκό Κοινοβούλιο έχει δηλώσει σε πολλές περιπτώσεις, ιδίως στη γνωμοδότησή της της 10ης Σεπτεμβρίου 1990 σχετικά με την πρόταση κανονισμού του Συμβουλίου για την εισαγωγή ορισμένων ειδών γούνας (CΟΜ(89)0198 - C3-0082/89) ((ΕΕ C 260 της 15.10.1990, σελ. 18)), στο ψήφσιμά του της 14ης Δεκεμβρίου 1995 για τις παγίδες με σιαγόνες ((ΕΕ C 17 της 22.1.1996, σελ.167)) (μετά από δήλωση της Επιτρόπου Bjerregaard στην ολομέλεια επί του θέματος) καθώς και στις 19 Ιουνίου 1996 με την έκδοση γνωμοδότησής του σχετικά με την πρόταση της Επιτροπής για την τροποποίηση του προαναφερόμενου κανονισμού (ΕΟΚ) 3254/91 για την απαγόρευση της χρήσης παγίδων με σιαγόνες και της εισόδου στην Κοινότητα γουνών και μεταποιημένων προϊόντων από ορισμένα είδη άγριων ζώων καταγωγής χωρών όπου συλλαμβάνονται με παγίδες με σιαγόνες ή με μεθόδους που δεν είναι σύμφωνες με τα διεθνώς συμφωνηθέντα πρότυπα μη βάναυσης παγίδευσης (CΟΜ(95)0737 - C4-0105/96 - 95/0357(SYN)) ((ΕΕ C 198 της 08.7.1996, σελ. 101)), ότι οι παγίδες με σιαγόνες αποτελούν απαράδεκτο και σκληρό τρόπο παγίδευσης ζώων και ότι συνεπώς πρέπει να απαγορευθεί η εισαγωγή γουνών από ζώα που παγιδεύονται με παγίδες με σιαγόνες όπως προβλέπεται βάσει του άρθρου 1 του κανονισμού (ΕΟΚ) 1771/94,

Δ. λαμβάνοντας υπόψη ότι η Επιτροπή έλαβε εντολή από το Συμβούλιο προκειμένου να διαπραγματευθεί πρότυπα για μεθόδους μη βάναυσης παγίδευσης με τις Ηνωμένες Πολιτείες, τον Καναδά και τη Ρωσία,

Ε. λαμβάνοντας υπόψη ότι η Επιτροπή μονογράφησε τις σχετικές συμφωνίες με τον Καναδά στις 6 Δεκεμβρίου 1996 και με τη Ρωσία στις 17 Δεκεμβρίου 1996,

ΣΤ. λαμβάνοντας υπόψη ότι το Συμβούλιο Περιβάλλοντος αποφάσισε στις 9 Δεκεμβρίου 1996 ότι το αποτέλεσμα των διαπραγματεύσεων δεν ήταν ικανοποιητικό και ότι η απαγόρευση στην εισαγωγή γουνών από ζώα που παγιδεύθηκαν με παγίδες με σιαγόνες θα πρέπει να τεθεί σε ισχύ εάν δεν επιτεχυθούν περισσότερο ικανοποιητικές συμφωνίες έως το Μάρτιο του 1997,

Ζ. λαμβάνοντας υπόψη ότι η Επιτροπή αποφάσισε στις 18 Δεκεμβρίου 1996 να συστήσει στο Συμβούλιο να επικυρώσει τη συμφωνία αγνοώντας κατ' αυτόν τον τρόπο την προαναφερθείσα απόφαση του Συμβουλίου Περιβάλλοντος,

1. θεωρεί ότι τα αποτελέσματα των διαπραγματεύσεων με τις ΗΠΑ, τον Καναδά και τη Ρωσία για μια διεθνή συμφωνία σχετικά με πρότυπα μη βάναυσης παγίδευσης βρίσκονται σε αντίθεση με την εντολή του Συμβουλίου Περιβάλλοντος και με τη γνωμοδότηση του Ευρωπαϊκού Κοινοβουλίου[semigr ]

2. τάσσεται κατά της απόφασης της Επιτροπής να υποστηρίξει τα αποτελέσματα των διαπραγματεύσεων και να τα διαβιβάσει στο Συμβούλιο[semigr ]

3. δηλώνει εκ νέου τη θέση του ότι η απαγόρευση γουνών από ζώα που συλλαμβάνονται με παγίδες με σιαγόνες ισχύει από την 1η Ιανουαρίου 1996 και θα πρέπει να εφαρμοσθεί όσο το δυνατόν συντομότερα και οπωσδήποτε ότι αργότερα από την 31η Μαρτίου 1997 σύμφωνα με την απόφαση του Συμβουλίου Περιβάλλοντος της 9ης Δεκεμβρίου 1996[semigr ]

4. καλεί την Επιτροπή να λάβει τα απαιτούμενα μέτρα για την υλοποίηση της προαναφερθείσας απόφασης του Συμβουλίου[semigr ]

5. αντιτίθεται στη θέση της Επιτροπής η οποία δίδει μεγαλύτερη προτεραιότητα στο εμπόριο παρά στις συνθήκες ευζωίας των ζώων[semigr ]

6. αποδοκιμάζει την εκ μέρους της Επιτροπής αγνόηση της απόφασης του Συμβουλίου της 9ης Δεκεμβρίου 1996 και της γνωμοδότησης του Κοινοβουλίου επί του θέματος[semigr ]

7. εκφράζει την ενόχλησή του για το γεγονός ότι η Επιτροπή κάλεσε το Συμβούλιο Γενικών Υποθέσεων να θέσει το πρόβλημα αυτό στην ημερήσια διάταξη της συνεδρίασής της 24ης Φεβρουαρίου 1997 εφόσον με την στάση αυτή δείχνει περιφρόνηση για τις αρμοδιότητες του Συμβουλίου Περιβάλλοντος[semigr ]

8. καλεί το Συμβούλιο Γενικών Υποθέσεων να υποστηρίξει την προαναφερθείσα απόφαση του Συμβουλίου Περιβάλλοντος[semigr ]

9. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις και τα κοινοβούλια των κρατών μελών.